News Update: จับตาเลือกตั้งกลางเทอมสหรัฐฯ ปธน.‘ไบเดน’ ชี้เป็นวันดีของประชาธิปไตย ผลคะแนนล่าสุดยังสูสี ‘รีพับลิกัน’ ส่อครองสภาล่าง - FINNOMENA
จับตาเลือกตั้งกลางเทอมสหรัฐฯ หลังผลคะแนนล่าสุดยังสูสี ตอนนี้อนาคตการเมืองสหรัฐฯ ยังคงไม่สามารถคาดเดาได้ ว่าเดโมแครตหรือรีพับลิกันจะได้ครองครองสภาผู้แทนราษฎรและวุฒิสภาสหรัฐฯ
10 พ.ย. 2565

จับตาเลือกตั้งกลางเทอมสหรัฐฯ หลังผลคะแนนล่าสุดยังสูสี ตอนนี้อนาคตการเมืองสหรัฐฯ ยังคงไม่สามารถคาดเดาได้ ว่าเดโมแครตหรือรีพับลิกันจะได้ครองครองสภาผู้แทนราษฎรและวุฒิสภาสหรัฐฯ
โดย VOA Thai รายงานว่า จนถึงช่วงค่ำวันพุธตามเวลาในสหรัฐฯ รีพับลิกันยังคงได้จำนวนที่นั่งมากกว่าพรรคเดโมแครตในสภาล่าง แต่ยังไม่ถึงจำนวนที่ต้องการคือ 218 ที่นั่งเพื่อครองเสียงส่วนใหญ่ ส่วนในสภาสูง 100 ที่นั่ง ยังคงไม่มีพรรคไหนได้เกิน 50 ที่นั่ง
สนามสำคัญที่ต้องมีการเลือกตั้งรอบชี้ขาด คือ รัฐจอร์เจีย เนื่องจากผู้สมัครจากทั้ง 2 ฝ่าย คือ ส.ว.รัฐคนปัจจุบันจากพรรคเดโมแครต ‘ราฟาเอล วอร์นอค’ และตัวแทนจากพรรครีพับลิกัน ‘เฮอร์เชิล วอล์คเกอร์’ ต่างไม่มีใครทำคะแนนเสียงเกิน 50% ทำให้ต้องมีการเลือกตั้งใหม่ในวันที่ 6 ธ.ค. ซึ่งอาจเป็นการชี้ขาดในวันนั้นด้วยว่า พรรคใดจะครองวุฒิสภา
ในช่วงหลายสัปดาห์ก่อนการเลือกตั้งกลางเทอมสหรัฐฯ รีพับลิกันต่างคาดการณ์ว่าจะเกิด ‘คลื่นสีแดง’ สะท้อนแรงหนุนจากประชาชนให้ผู้แทนจากพรรครีพับลิกันเข้าไปนั่งในสภาสหรัฐฯ เพราะมองว่าประชาชนไม่พอใจการทำงานของเดโมแครต ทั้งปัญหาเงินเฟ้อและอาชญากรรมที่พุ่งสูงขึ้น
แต่สิ่งที่เกิดขึ้นจริงไม่เป็นไปตามที่รีพับลิกันคาด เพราะแทนที่จะเกิดกระแสต่อต้าเดโมแครต ผลคะแนนล่าสุดกลับสูสีและยังไม่สามารถคาดเดาได้
ขณะที่ทางฝั่งปธน. โจ ไบเดน กล่าวในวันพุธ (9 พ.ย.) ว่า เป็นวันดีสำหรับประชาธิปไตย และเป็นวันที่ดีสำหรับอเมริกา หลังเดโมแครตทำผลงานได้ดีอย่างน่าประหลาดใจ สวนทางกับที่สื่อส่วนใหญ่มองว่ารีพับลิกันจะคว้าชัยในครั้งนี้
ถือว่าปธน. ไบเดน ทำได้ดีกว่าอดีตปธน.จากพรรเดโมแครตในการเลือกตั้งกลางเทอม ทั้ง ‘บารัค โอบามา’ และ ‘บิล คลินตัน’ ทำให้ถูกถามว่า จะลงชิงเก้าอี้ปธน.อีกสมัยในปี 2024 หรือไม่ ซึ่งไบเดนตอบว่า มีความตั้งใจลงสมัครอีกสมัย แต่จะตัดสินใจอย่างแน่ชัดในช่วงต้นปีหน้า
อ้างอิง:
https://www.voathai.com/a/control-of-house-senate-too-close-to-call/6827520.html 
https://mgronline.com/around/detail/9650000107291 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เลือกตั้งกลางเทอมสหรัฐ
เลือกตั้งสหรัฐ
โจ ไบเดน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA